ai4bharat/Pralekha huggingface dataset:
আবাসনএবংশহরাঞ্চলেরদারিদ্র্যদূরীকরণমন্ত্রক
নগরোন্নয়ন মন্ত্রক ২৭ সেপ্টেম্বর থেকে ৩ অক্টোবর পর্যন্ত আজাদী কা অমরুত মহোৎসব উদযাপন করবে
ওই সপ্তাহের মধ্যে প্রধানমন্ত্রী স্বচ্ছ ভারত অভিযান- শহরকেন্দ্রিক-২ এবং অমরুত-২ এর আনুষ্ঠানিক সূচনা করবেন
নতুন দিল্লি, ২৬ সেপ্টেম্বর, ২০২১
প্রগতিশীল ভারতের স্বাধীনতার ৭৫ বছর উপলক্ষে আবাসন ও নগরোন্নয়ন মন্ত্রকের পক্ষ থেকে বিশেষ অভিযানের আয়োজন করা হয়েছে। আগামী ২৭ সেপ্টেম্বর থেকে ৩ অক্টোবর পর্যন্ত মন্ত্রকের পক্ষ থেকে 'আজাদি কা অমৃত মহোৎসব'- এর অঙ্গ হিসেবে নানান কর্মসূচি গ্রহণ করা হয়েছে। এরই পরিপ্রেক্ষিতে আগামী ১ অক্টোবর স্বচ্ছ ভারত অভিযান- শহর কেন্দ্রিক-২ এবং অমরুত- ২ প্রকল্পের আনুষ্ঠানিক সূচনা করবেন প্রধানমন্ত্রী শ্রী নরেন্দ্র মোদী।
ভারতের স্বাধীনতার ৭৫ বছর উপলক্ষে একে স্মরণ করে দেশজুড়ে 'আজাদি কা অমৃত মহোৎসব' অভিযানের মধ্য দিয়ে নানা অনুষ্ঠানের আয়োজন করা হয়েছে। এই মহোৎসব জন উৎসবে রূপান্তরিত হয়েছে।
স্বচ্ছ ভারত অভিযানের সপ্তম বর্ষপূর্তি উপলক্ষে প্রধানমন্ত্রী শ্রী নরেন্দ্র মোদী ১ অক্টোবর স্বচ্ছ ভারত অভিযান- শহরকেন্দ্রিক- ২ -এর আনুষ্ঠানিক সূচনা করবেন।
মন্ত্রকে পক্ষ থেকে ২৭ সেপ্টেম্বর স্বচ্ছতা অ্যাপ-২.০ এবং স্বচ্ছ সর্বেক্ষণ-২০২২ এরও আনুষ্ঠানিক উদ্বোধন করা হবে। এছাড়াও 'কাচরা আলাগ করো অমৃত দিবস' উদযাপনের মাধ্যমে দেশের প্রতিটি বাড়িতে সচেতনতামূলক প্রচারাভিযান চালানো হবে।
এর পাশাপাশি ২৮ ও ২৯ সেপ্টেম্বর সারাদেশে সার্বজনীন শৌচালয় সাফাই জন ভাগিদারী অমৃত উৎসব উদযাপন করা হবে। আগামী ২ এবং ৩ অক্টোবর সাফাই মিত্র সম্মান অমৃত সমারোহ উদযাপন করার ব্যবস্থা করা হয়েছে।
প্রধানমন্ত্রী অমরুত-২.০ প্রকল্পের সূচনা করবেন ১ অক্টোবর। অমরুত অর্থাৎ অটল মিশন ফর রেজুভিনেশন এন্ড আরবান ট্রান্সফর্মেশন- যেটি ২০১৫ সালের ২৫ জুন প্রথম জাতীয় জল মিশন হিসেবে সূচনা হয়েছিল।
মধ্যক এর পক্ষ থেকে এই দিনগুলিতে বিভিন্ন কর্মশালা, প্যানেল ডিসকাশন, ওয়েবিনার, ঔষধি চারা রোপণ সহ একাধিক কর্মসূচি গ্রহণ করা হয়েছে।
CG/ SB
(Visitor Counter : 118
স্বাস্থ্যওপরিবারকল্যাণমন্ত্রক
দেশজুড়ে বিভিন্ন এইমস-এ চিকিৎসা পরিষেবা সংক্রান্ত সর্বশেষ তথ্য
নতুন দিল্লী, ০৫ এপ্রিল, ২০২২
প্রধানমন্ত্রী স্বাস্থ্য সুরক্ষা যোজনা -এর আওতায় দেশে ২২টি নতুন এইমস গড়ে তোলার পরিকল্পনা করা হয়েছে। প্রথম পর্বে ৬টি এইমস ২০১৩ সালে চিকিৎসা পরিষেবার কাজ শুরু করে। বর্তমানে এই ৬টি এইমস-এ রোগী দেখার পাশাপাশি ডাক্তারি পড়ানোও হচ্ছে। ২০১৫-২০ সালের মধ্যে আরও ১৬টি এইমস তৈরি করার পরিকল্পনা অনুমোদন করা হয়েছে। এর মধ্যে রায়বেরিলির এইমস-এর প্রকল্পটিও রয়েছে। ২০০৯ সালে রায়বেরিলিতে যে এইসম হওয়ার কথা ছিল, তার জন্য অতিরিক্ত অর্থের প্রয়োজন দেখা দেয়। এর পর ২০১৭ সালে এই এইমস গড়ে তোলার জন্য নতুন করে পরিকল্পনা করা হয়। এই ১৬টি এইমস-এর মধ্যে ১০টিতে এমবিবিএস পড়ানো শুরু হয়েছে এবং বহির্বিভাগ অর্থাৎ ওপিডি-তে রোগীরা চিকিৎসা পরিষেবা পাচ্ছেন। আরও দুটি এইমস-এ শুধুমাত্র এমবিবিএস পড়ানো হচ্ছে। এছাড়াও ৬টি এইমস-এ কয়েকটি বিভাগে আইপিডি অর্থাৎ আন্তর্বিভাগীয় চিকিৎসা পরিষেবা শুরু হয়েছে।
নতুন দিল্লির এইমস গত ছয় দশকের বেশি সময় ধরে চিকিৎসা পরিষেবা প্রদান করছে। দেশের শীর্ষস্থানীয় প্রতিষ্ঠান হিসেবে এটি আজ সর্বজনস্বীকৃত। এখানে যে গবেষণা করা হয় ও রোগীদের চিকিৎসা পরিষেবা দেওয়া হয় তা আন্তর্জাতিকমানের। নতুন দিল্লির এইমস-এর চিকিৎসা পরিষেবা সহ বিভিন্ন দিক বিবেচনা করে পিএমএসএসওয়াই-এর আওতায় যে এইমস-গুলি গড়ে উঠছে সেখানে ভবিষ্যতে আরও উন্নত চিকিৎসা পরিষেবা দেওয়ার পরিকল্পনা রয়েছে। ঋষিকেশ, যোধপুর, রায়পুর, পাটনা, ভোপাল ও ভূবনেশ্বর এইমস-এ ১৮টি স্পেশালিটি বিভাগ গড়ে তোলার উদ্যোগ নেওয়া হয়েছে। এছাড়াও ভূবনেশ্বর এইমস-এ ১৭টি সুপার স্পেশালিটি বিভাগে চিকিৎসা পরিষেবা পাওয়া যাচ্ছে। ভোপাল ও পাটনায় ১৪টি বিভাগে এবং রায়পুরে ১৩টি বিভাগে চিকিৎসা পরিষেবা শুরু হয়েছে। গোরক্ষপুর ও রায়বেরিলি এইমস-এ এমবিবিএস পাঠক্রমে পড়াশোনার পাশাপাশি ওপিডি বিভাগে রোগী দেখা হচ্ছে। এছাড়াও এই দুটি এইমস-এ আংশিকভাবে আন্তঃবিভাগে চিকিৎসা পরিষেবা শুরু করেছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীণ পাওয়ার।
CG/CB/ SKD/
(Visitor Counter : 81
ক্রেতা, খাদ্যএবংগণবন্টনমন্ত্রক
ভারতীয় খাদ্য নিগম শস্য ভান্ডারগুলির পরিস্থিতি খতিয়ে দেখে সেগুলির ধারণ ক্ষমতা অনুযায়ী সংস্কারমূলক পদক্ষেপ গ্রহণ করে থাকে
নয়াদিল্লি, ১৬ মার্চ, ২০২১
ভারতীয় খাদ্য নিগম  নিয়মিতভাবে শস্য ভান্ডারগুলির পরিস্থিতি খতিয়ে দেখে সেগুলির ধারণ ক্ষমতা অনুযায়ী মেরামত ও সংস্কারের কাজ শুরু করে থাকে। লোকসভায় আজ এক লিখিত জবাবে একথা জানান গ্রাহক বিষয়ক, খাদ্য ও গণবন্টন প্রতিমন্ত্রী শ্রী দানভে রাওসাহেব দাদারাও। তিনি আরও বলেন, সেন্ট্রাল ওয়্যারহাউসিং কর্পোরেশনের কোনও মজুতভান্ডার জরাজীর্ণ নয়। অবশ্য, ৪১ হাজার ৩০০ মেট্রিক টন ক্ষমতাসম্পন্ন মজুতভান্ডারের মানোন্নয়নে সংস্কারমূলক উদ্যোগ গ্রহণ করা হয়েছে। এমনকি, জরাজীর্ণ গুদামগুলির পরিবর্তে প্রচলিত ভান্ডার ব্যবস্থা গড়ে তোলা হচ্ছে।
মজুতভান্ডারগুলির মানোন্নয়ন ও আধুনিকীকরণে সরকার একটি কর্মপরিকল্পনা গ্রহণ করেছে। এই পরিকল্পনার আওতায় সারা দেশে সরকারি-বেসরকারি অংশীদারিত্বের ভিত্তিতে ইস্পাত নির্মিত শস্য ভান্ডার গড়ে তোলা হচ্ছে। ইতিমধ্যেই ৩০ লক্ষ ৭৫ হাজার মেট্রিক টন ধারণ ক্ষমতাসম্পন্ন শস্য ভান্ডার গড়ে তোলার বরাত দেওয়া হয়েছে। ইতিমধ্যেই ৮ লক্ষ ২৫ হাজার মেট্রিক টন ধারণ ক্ষমতাসম্পন্ন শস্য ভান্ডার গড়ে তোলার কাজ শেষ হয়েছে এবং বাকি শস্য ভান্ডার গড়ে তোলার কাজ বিভিন্ন পর্যায়ে রয়েছে।
বর্তমানে চালু শস্য ভান্ডারগুলি আধুনিকীকরণের কাজে কালার কোটেড প্রোফাইল সিট, সিমেন্ট কংক্রিট রোড এবং অন্যান্য পদ্ধতি ব্যবহার করা হচ্ছে। সেন্ট্রাল ওয়্যারহাউসিং কর্পোরেশন শস্যাগারগুলির নিয়মিত সংস্কার, রক্ষণাবেক্ষণ ও মানোন্নয়নের কাজ করে থাকে। মানোন্নয়নের কাজে কর্পোরেশন অ্যাসবেস্টর্স সীটের পরিবর্তে গালভালিউম সীট, আলোকিতকরণের জন্য ট্রান্সলুসেন্ট সীট, টুরবো ভেন্টিলেটর্স সিমেন্ট রোড প্রভৃতি ব্যবহার করে বলেও প্রতিমন্ত্রী জানান।
আইনওবিচারমন্ত্রক
মধ্যস্থতা বিল
নতুন দিল্লি, ১৭ ডিসেম্বর, ২০২১
মধ্যস্থতা বিল, ২০২১- এর খসড়ায় বিরোধ নিষ্পত্তির বিকল্প প্রক্রিয়া হিসেবে মধ্যস্থতাকে শক্তিশালী ও প্রচার করতে এবং দেশে প্রাতিষ্ঠানিক মধ্যস্থতাকে উন্নীত করার জন্য জনমত চাওয়া হয়েছে। এজন্য www.legalaffairs.gov.in
এই ওয়েবসাইটে মতামত জানাতে হবে।
বিরোধ নিষ্পত্তির বিকল্প হিসেবে মধ্যস্থতা একটি সরল ও অবিরোধিতা মূলক পদ্ধতি যেখানে নাগরিক, বাণিজ্যিক এবং পারিবারিক বিরোধ সহ বিভিন্ন ধরনের বিরোধ সমাধান করতে সাহায্য করে।
আজ লোকসভায় কেন্দ্রীয় আইন ও বিচার মন্ত্রী শ্রী কিরন রিজেজু এই তথ্য জানিয়েছেন।
CG/ SB
(Visitor Counter : 97
দক্ষতাউন্নয়নওশিল্পোদ্যোগমন্ত্রক
অতিমারীর নীতিনির্দেশিকা পালনে জরুরীকালীন প্রয়োজনের জন্য ৯০০ জন প্রশিক্ষিত কল সারাই মিস্ত্রি/ কর্মীর নামের তালিকা প্রকাশ করেছে দক্ষতা উন্নয়ন মন্ত্রক
নতুন দিল্লি, ২২ এপ্রিল, ২০২০
বর্তমানে কোভিড-১৯ সঙ্কটের সময় কল সারাই মিস্ত্রির গুরুত্বপূর্ণ পরিষেবার প্রয়োজনীয়তার উপর নজর রেখে, দক্ষতা উন্নয়ন ও শিল্পোদ্যোগ মন্ত্রকের  সহয়তায় ইন্ডিয়ান প্লাম্বিং স্কিলস্ কাউন্সিল  দক্ষতা উন্নয়ন কর্মসূচির আওতায় লকডাউন চলাকালীন সারা দেশে কল সারাই মিস্ত্রি/কর্মীদের পরিষেবা অব্যাহত রাখতে ৯০০ জন প্রশিক্ষিত কল সারাই মিস্ত্রি/ কর্মীর নামের তালিকা প্রস্তুত করেছে। একই সঙ্গে আইপিএসসি তার প্রশিক্ষণ প্রদানকারী সংস্থাগুলিকে ,দুঃস্থদের প্রয়োজনীয় খাদ্য বিতরণ ও সরবরাহ ক্ষেত্রে সহায়তা বাড়ানোর জন্য অনুরোধ করেছে।৭০টিরও বেশি প্রশিক্ষণ কেন্দ্রকে খাদ্য বিতরণ / আইসোলেশন কেন্দ্রে রূপান্তর করার জন্য মনোনীত করা হয়েছে।
কোভিড-১৯ মহামারীজনিত কারণে কল সারাই মিস্ত্রি/ কর্মীদের কঠোরভাবে স্বাস্থ্য ও সুরক্ষা বিধি মেনে চলার প্রয়োজনীয়তার কথা মাথায় রেখে আইপিএসসি একটি নীতি নির্দেশিকা তৈরি করেছে।
কর্মীদের বলা হয়েছে-
●সামাজিক দূরত্ব অনুসরণ করতে হবে।
●জীবাণুমুক্ত সরঞ্জাম, যন্ত্রপাতি , বার বার সংস্পর্শে আসে এমন জায়গা জীবাণুমুক্ত করতে হবে।
●নগদহীন লেনদেন বেছে নিতে হবে।
●কর্মীদের ব্যবহৃত উপাদান সঠিক জায়গায় ফেলতে হবে।
● সংকটের মুহূর্তে গ্রাহক/উপভোক্তারা যাতে নিজেই কাজ চালিয়ে নিতে পারেন তার জন্য প্রশিক্ষিত করতে হবে।
দক্ষতা উন্নয়ন ও শিল্পোদ্যোগ মন্ত্রী ডঃ মহেন্দ্র নাথ পান্ডে বলেছেন, “এই নির্দেশিকাগুলি তৈরিতে আইপিএসসির তৎপরতা ও প্রচেষ্টা প্রশংসনীয় এবং করোনাভাইরাস মহামারীের বিরুদ্ধে ভারতের লড়াইয়ে তাদের এই পদক্ষেপকে স্বাগত ।" প্রধানমন্ত্রী নরেন্দ্র মোদী জাতির উদ্দেশ্যে তাঁর শেষ ভাষণে যে সাতটি পদক্ষেপের কথা বলেছেন, তা প্রতিটি নাগরিকের অনুসরণ করা উচিত এবং এটি এই মারাত্মক মহামারী মোকাবিলায় ব্যাপকভাবে সহায়তা করবে বলেও জানান তিনি।
(CG/SS
প্রধানমন্ত্রীরদপ্তর
প্রধানমন্ত্রী স্বাধীনতা সংগ্রামী লোকমান্য তিলক এবং চন্দ্রশেখর আজাদকে তাঁদের জন্মবার্ষিকীতে শ্রদ্ধা নিবেদন করেছেন
নয়াদিল্লি, ২৩ জুলাই, ২০২২
প্রধানমন্ত্রী শ্রী নরেন্দ্র মোদী স্বাধীনতা সংগ্রামী লোকমান্য তিলক এবং চন্দ্রশেখর আজাদকে তাঁদের জন্মবার্ষিকীতে শ্রদ্ধা নিবেদন করেছেন। শ্রী মোদী লোকমান্য তিলক এবং চন্দ্রশেখর আজাদ সম্পর্কে কয়েক বছর আগে তাঁর ‘মন কি বাত’ অনুষ্ঠানে আলোচনা করেছিলেন। সেই আলোচনা তিনি সকলের সঙ্গে ভাগ করে নিয়েছেন। একইসঙ্গে তিনি তাঁর মুম্বাই সফরকালে লোকমান্য তিলকের স্মৃতি বিজড়িত প্রতিষ্ঠান ‘লোকমান্য সেবা সঙ্ঘ’ ঘুরে দেখার ছবিও সকলের সঙ্গে ভাগ করে নিয়েছেন।
কয়েকটি ট্যুইট বার্তায় প্রধানমন্ত্রী বলেছেন,
“ভারতমাতার দুই মহান সন্তান লোকমান্য তিলক এবং চন্দ্রশেখর আজাদকে তাঁদের জন্মবার্ষিকীতে আমি প্রণাম জানাই। এই দুই মহান ব্যক্তিত্ব সাহস ও দেশভক্তির প্রতীক। বছর কয়েক আগে #MannKiBaat অনুষ্ঠানে তাঁদের নিয়ে যে আলোচনা আমি করেছিলাম, তা এখানে সকলের সঙ্গে ভাগ করে নিলাম।”
“বিপুল উৎসাহ ও উদ্দীপনার সঙ্গে গণেশ উৎসব পালন করা লোকমান্য তিলক প্রচলিত একটি স্থায়ী ঐতিহ্য । এর মধ্য দিয়ে মানুষের মনে সাংস্কৃতিক চেতনার জাগ্রত হয়েছে। আমি একবার মুম্বাই সফরকালে লোকমান্য তিলকের স্মৃতি বিজড়িত ‘লোকমান্য সেবা সঙ্ঘ’ ঘুরে দেখেছিলাম।”
PG/CB/DM/
(
বিজ্ঞানওপ্রযুক্তিমন্ত্রক
সিএসআইআর-সিএমইআরআই-এর তৈরি জল পরিশোধন প্রযুক্তির হস্তান্তর
কলকাতা, ৯ ফেব্রুয়ারি ২০২1
সিএসআইআর-সিএমইআরআই আজ জল পরিশোধনের কাজে যুক্ত তিনটি নামী এমএসএমই-কে দেশজ প্রযুক্তিতে তৈরি চারটি জল পরিশোধন প্রযুক্তি হস্তান্তর করেছে। এই উপলক্ষে আয়োজিত এক সাংবাদিক বৈঠকে উপস্থিত ছিলেন সিএসআইআর-সিএমইআরআই-এর অধিকর্তা অধ্যাপক হরিশ হিরানী। এমএসএমই সংস্থাগুলি এই দেশী জল পরিশোধন প্রযুক্তির বিশেষ প্রশংসা করেছে ।আত্মনির্ভর হওয়া এবং আমদানি কমানোর লক্ষ্যে এটি একটি বড় পদক্ষেপ।
অধ্যাপক হরিশ হিরানী বলেন, ‘সারা বিশ্বে জলের সংকট, বিশেষ করে পানীয় জলের সমস্যা রয়েছে। সিএসআইআর-সিএমইআরআই নজর দিয়েছে সুলভে জল পরিশোধন প্রযুক্তির গবেষণা ও বাস্তবায়নের ওপর, কারণ এই ধরনের প্রযুক্তি দেশের গ্রামাঞ্চলে নিয়ে যাওয়া গুরুত্বপূর্ণ এবং এটা তখনই সম্ভব যখন আমরা এমএসএমইগুলির সঙ্গে গাঁটছড়া বাঁধবো। এমএসএমই অংশীদাররাও অত্যন্ত উপকৃত হবে কারণ তারা সরকারি বিপণন প্রসার কর্মসূচির সুযোগ নিয়ে আমাদের প্রতিবেশী রাষ্ট্রগুলি এবং আফ্রিকান দেশগুলিতে পৌঁছতে পারবে। প্রত্যেকটি অঞ্চলেই তাদের প্রয়োজন মতো পরিশোধনের প্রক্রিয়া চাই স্থানীয় বিষয়গুলির ভিত্তিতে এবং সিএসআইআর-সিএমইআরআই এমন প্রযুক্তি তৈরি করেছে যা বিভিন্ন ভৌগোলিক অঞ্চলে কার্যকর হবে। সিএসআইআর-সিএমইআরআই-এর জলের নমুনা পরীক্ষার ব্যবস্থা স্থানীয় জলের গুণাগুণ পরীক্ষা করতে পারবে এবং সেইজন্য স্থানীয় সরকারি প্রতিষ্ঠানগুলির অংশীদার হয়ে এই সংস্থা জল পরিশোধনের বিষয়ে গুরুত্বপূর্ণ সমাধান তৈরি করতে পারে।’ সাংবাদিকদের প্রশ্নের উত্তরে অধ্যাপক হরিশ হিরানী বলেন, সিএসআইআর-সিএমইআরআই এমএসএমই অংশীদারদের বাজারের সুবিধার জন্য পরবর্তী প্রযুক্তিও সরবরাহ করবে।
যেসব প্রযুক্তি যে সংস্থাকে দেওয়া হল সেগুলি হল : হাই ফ্লো রেট আর্সেনিক রিম্যুভাল ফিল্টার দেওয়া হল বারাসাতের টেকোনকেম-কে, ডোমেস্টিক আয়রন ওয়াটার ফিল্টার দেওয়া হল শিবপুরের জেনিথ অ্যাকোয়াটেক-কে, ডোমেস্টিক ফ্লোরাইড আর্সেনিক অ্যান্ড আয়রন রিম্যুভাল ফিল্টার দেওয়া হল ওই সংস্থাকেই, হাই ফ্লো রেট ফ্লোরাইড অ্যান্ড আয়রন রিম্যুভাল ফিল্টার দেওয়া হল নাগপুরের এইচইএস ওয়াটার ইঞ্জিনিয়ার্স কে।
হাওড়ার জেনিথ অ্যাকোয়াটেকের সৌরভ গাঙ্গুলী বললেন, 'সিএসআইআর-সিএমইআরআই-এর জল প্রযুক্তি ইতিমধ্যেই বাজারে অত্যন্ত সাড়া পেয়েছে। এই প্রযুক্তি আমদানি করা প্রযুক্তির থেকে বেশি কার্যকর এবং সস্তা। এই প্রযুক্তির ওপর আস্থা রাখা যায় এবং খাঁটি কারণ সিএমইআরআই-এর ব্র্যান্ডের মূল্য আছে। ভারত সরকারের জল জীবন মিশন প্রসারে সিএমইআরআই প্রযুক্তি গুরুত্বপূর্ণ ভূমিকা নিচ্ছে এবং দেশে জলের অভাব মেটাতে এটি গুরুত্বপূর্ণ কারণ হয়ে উঠতে পারে।'
টেকনোকেমের সুমিত মুখার্জী বলেন 'আমদানি করা প্রযুক্তির সঙ্গে তুলনা করলে সিএসআইআর-সিএমইআরআই-এর প্রযুক্তি সস্তা এবং দীর্ঘস্থায়ী। কাঁচামাল সহজে পাওয়া যায় এবং দেখভালের খরচ কম।'
গ্রামোন্নয়নমন্ত্রক
কেন্দ্রীয় মন্ত্রী শ্রী গিরিরাজ সিং ডিজিটাল ইন্ডিয়া ল্যান্ড রেকর্ড আধুনিকীকরণ কর্মসূচির উপর জাতীয় কর্মশালার উদ্বোধন করেছেন
নতুন দিল্লি,১৬ নভেম্বর, ২০২১
কেন্দ্রীয় গ্রামোন্নয়ন ও পঞ্চায়েতি রাজ মন্ত্রী শ্রী গিরিরাজ সিং আজ ইন্ডিয়া হ্যাবিট্যাট সেন্টারে ডিজিটাল ইন্ডিয়া ল্যান্ড রেকর্ড আধুনিকীকরণ কর্মসূচি এর উপর জাতীয় কর্মশালা 'ভূমি সম্বাদ'-এর উদ্বোধন করেছেন। এই উপলক্ষে মন্ত্রী ন্যাশনাল জেনেরিক ডকুমেন্ট রেজিস্ট্রেশন সিস্টেম  পোর্টাল এবং ড্যাশবোর্ডেরও সূচনা করেন।
বিভিন্ন রাজ্যের মন্ত্রী এবং ঊর্ধ্বতন আধিকারিকদের সম্বোধন করে শ্রী গিরিরাজ সিং রাজ্যগুলিকে জমি ব্যবস্থাপনা, জমি অধিগ্রহণ এবং পরিকাঠামো প্রকল্প ক্ষেত্রে নতুন ব্যবস্থাপনা শেখার আহ্বান জানান। মন্ত্রী আরও বলেন যে রাজ্য সরকাররগুলিকে ভাল কাজের জন্য উৎসাহ যোগাতে ভূমি সম্পদ বিভাগ ন্যাশনাল ল্যান্ড ম্যানেজমেন্ট অ্যাওয়ার্ড - ২০২১ চালু করেছে।পরিকাঠামো ক্ষেত্রে জমি অধিগ্রহণের সর্বোত্তম ব্যবস্থাপনার ভিত্তিতে রাজ্যগুলির জাতীয় স্তরের ক্রমতালিকা প্রকাশ শুরু হয়েছে।
ইউনিক ল্যান্ড পার্সেল আইডেন্টিফিকেশন নম্বর এর গুরুত্ব সম্পর্কে বলতে গিয়ে শ্রী সিং বলেন, এটি জমির অংশের আধার নম্বরের মতোই। তিনি বলেন যে এই অনন্য ব্যবস্থাপনায় জমির অংশের জিও-অর্ডিনেটের উপর ভিত্তি করে একটি অনন্য আইডি তৈরি করা হয় এবং তা প্লটগুলিতে বরাদ্দ করা হয়। বিভিন্ন রাজ্য/সেক্টরের মধ্যে কম্পিউটারাইজড ডিজিটাল ল্যান্ড রেকর্ড ডেটা ভাগ করে নেওয়ার জন্য এটি চালু করা হয়েছে। এখনও পর্যন্ত এটি ১৩টি রাজ্যে চালু করা হয়েছে এবং আরও ৬টি রাজ্যে পরীক্ষামূলক ভাবে এটি চালু করা হয়েছে৷ ভূমি সম্পদ বিভাগ চলতি আর্থিক বছরের শেষ নাগাদ দেশে জমির পার্সেলগুলিতে অনন্য আইডি বরাদ্দ করার প্রক্রিয়াটি সম্পূর্ণ করার সিদ্ধান্ত নিয়েছে। মন্ত্রী আরো বলেন, সারা দেশে এ ব্যবস্থা চালু হলে অধিকাংশ জমি সংক্রান্ত বিরোধ স্বয়ংক্রিয়ভাবে নিষ্পত্তি হয়ে যাবে।সারাদিনব্যাপী কর্মশালার প্রাথমিকভাবে ডিজিটাল ল্যান্ড রেকর্ড আধুনিকীকরণ কর্মসূচির বিভিন্ন উপাদানের অগ্রগতি এবং তা অন্যান্য রাজ্যের সঙ্গে ভাগ করে নেওয়ার জন্য বিভিন্ন পন্থা পদ্ধতি নিয়ে আলোচনা চলে।
CG/SS
(Visitor Counter : 142
রেলমন্ত্রক
ট্রেন দুর্ঘটনা কমাতে একাধিক পদক্ষেপ
নয়াদিল্লি, ২৭ জুন ২০১৯
ট্রেন দুর্ঘটনা কমাতে রেল কর্তৃপক্ষের গৃহীত পদক্ষেপের ফলে দুর্ঘটনার সংখ্যা ২০১৭-১৮’তে ৭৩ এবং ২০১৮-১৯ – এ ৫৯ – এ গিয়ে দাঁড়িয়েছে। ভারতীয় রেলের ইতিহাসে দুর্ঘটনার সংখ্যা গত দু’বছরে সবচেয়ে কম। লোকসভায় বুধবার এক প্রশ্নের লিখিত জবাবে এই তথ্য দিয়েছেন রেলমন্ত্রী শ্রী পীযূষ গোয়েল। তিনি বলেন, ভারতীয় রেল সুরক্ষার বিষয়টিকে সর্বোচ্চ অগ্রাধিকার দিয়ে থাকে। সেইসঙ্গে, দুর্ঘটনা এড়াতে এবং যাত্রী সুরক্ষা নিরন্তর বৃদ্ধি করতে সম্ভাব্য সবরকম পদক্ষেপ নেওয়া হয়েছে।
রেল দুর্ঘটনা এড়াতে সুরক্ষা ব্যবস্থার সঙ্গে যুক্ত বিভিন্ন সরঞ্জাম ও যন্ত্রপাতির মানোন্নয়ন, বদলে ফেলা এবং নবীকরণের জন্য ২০১৭-১৮ সালে রাষ্ট্রীয় রেল সংরক্ষা কোষ গঠন করা হয়েছে। এজন্য পাঁচ বছর মেয়াদে ১ লক্ষ কোটি টাকার তহবিল সংস্থানেরও ব্যবস্থা করা হয়েছে। রেল কর্তৃপক্ষ কামরা ও ওয়াগনগুলি সুরক্ষার প্রেক্ষিতে নতুন প্রযুক্তি গ্রহণ করেছে। কামরাগুলিতে অগ্নি প্রতিরোধ ব্যবস্থার জন্য অত্যাধুনিক যন্ত্রপাতি বসানো হয়েছে। এ ধরণের ব্যবস্থা নবনির্মিত কামরাগুলিতে কাজে লাগানো হচ্ছে। প্রচলিত কামরার পরিবর্তে মেল ও এক্সপ্রেস ট্রেনগুলিতে পর্যায়ক্রমে লিঙ্ক হফম্যান বুশ বা এলএইচবি শ্রেণীর কামরা লাগানো হচ্ছে। রেল লাইনের আধুনিকীকরণে উন্নত প্রযুক্তি এবং ইস্পাত নির্মিত স্লিপার ব্যবহার করা হচ্ছে। রেল লাইনের রক্ষণাবেক্ষণের কাজে কর্মী বাহিনীর পরিবর্তে যন্ত্রের সাহায্য নেওয়া হচ্ছে। বৈদ্যুতিন ইন্টার লকিং ব্যবস্থা চালু করা হচ্ছে এবং সিগন্যাল ব্যবস্থাকে আরও উন্নত করা হচ্ছে। এছাড়াও, ট্রেন সুরক্ষা ও সতর্কতা ব্যবস্থার কাজে বিদেশি প্রযুক্তিকে কাজে লাগানো হচ্ছে। সিগন্যালজন্মিত ত্রুটির ফলে ট্রেন দুর্ঘটনা ও মুখোমুখী সংঘর্ষ এড়াতে কলকাতা মেট্রোরেলের নোয়াপাড়া থেকে কবি সুভাষ স্টেশন পর্যন্ত স্বয়ংক্রিয় ট্রেন সুরক্ষা ব্যবস্থা কাজে লাগানো হচ্ছে।
CG/BD/SB
(Visitor Counter : 149
ক্রেতা, খাদ্যএবংগণবন্টনমন্ত্রক
কেন্দ্র সম্প্রতি ই-নিলামে ওপেন মার্কেট সেলস স্কিম -এর মাধ্যমে ১.৬৬ এলএমটি গম এবং ০.১৭ এলএমটি চাল বিক্রি করেছে
নয়াদিল্লি, ১১ সেপ্টেম্বর, ২০২৩
চাল, গম, আটার খুচরা দাম নিয়ন্ত্রণে রাখতে ভারত সরকারের উদ্যোগের অংশ হিসেবে গম এবং চাল দু’য়েরই সাপ্তাহিক ই-নিলাম আয়োজিত হয়েছে। ২০২৩-২৪এর একাদশ ই-নিলাম অনুষ্ঠিত হয়েছে ৬.৯.২০২০এ। সারা দেশের ৫০০টি ডিপো থেকে ২.০ এলএমটি গম এবং ৩৩৭টি ডিপো থেকে ৪.৮৯ এলএমটি চাল বিক্রয়ের জন্য দেওয়া হয়।
ই-নিলামে ১.৬৬ এলএমটি গম এবং ০.১৭ এলএমটি চাল বিক্রি হয়েছে। সারা ভারতে এফএকিউ গমের জন্য সংরক্ষিত দর রাখা হয়েছিল কুইন্টাল প্রতি ২১৫০ টাকা, যার গড় বিক্রয়মূল্য ছিল কুইন্টাল প্রতি ২১৬৯.৬৫ টাকা। অন্যদিকে ইউআরএস গমের জন্য সংরক্ষিত দর রাখা ছিল কুইন্টাল প্রতি ২১২৫ টাকা, যার গড় বিক্রয়মূল্য ছিল কুইন্টাল প্রতি ২১৫০.৮৬ টাকা।
সারা ভারতে চালের সংরক্ষিত দর ছিল কুইন্টাল প্রতি ২৯৫২.২৭ টাকা যার গড় বিক্রয়মূল্য ছিল ২৯৫৬.১৯ টাকা।
খুচরো মূল্য বেঁধে রাখতে বর্তমানে চালু ই-নিলামে ক্রেতা প্রতি সর্বোচ্চ ১০০ টন পর্যন্ত গম এবং ১০০০ টন পর্যন্ত চাল দেওয়া হচ্ছে। ছোট এবং প্রান্তিক ক্রেতাদের উৎসাহ দিতে এবং আরও বেশি সংখ্যায় যাতে মানুষ তাদের নিজেদের পছন্দমতো ডিপো থেকে প্রয়োজনীয় পরিমানে গম, চাল কিনতে পারেন তা নিশ্চিত করতে এই সিদ্ধান্ত।
মজুতদারি রুখতে ওএমএসএস  অধীনে গম বিক্রয় থেকে ব্যবসায়ীদের দূরে রাখা হয়েছে এবং ওএমএসএস -এর আওতায় যেসব ময়দা কল গম কিনেছে, সেখানে নিয়মিত তল্লাশি ও নজরদারি চালানো হচ্ছে। ৫.৯.২৩ পর্যন্ত দেশজুড়ে ৮৯৮ বার তল্লাশি অভিযান চালানো হয়েছে।
(AC/AP/NS
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ – ১০৫তম দিন
আজ সন্ধে ৮টা পর্যন্ত ২৬ লক্ষের বেশি টিকাকরণ, দেশে মোট টিকাকরণ ১৫.৪৮ কোটির বেশি
নতুন দিল্লি, ৩০ এপ্রিল, ২০২১
দেশে কোভিড টিকাকরণের সংখ্যা ১৫ কোটি ৪৮ লক্ষ ছাড়িয়েছে। আজ সন্ধে ৮টা পর্যন্ত ২৬ লক্ষের বেশি টিকাকরণ হয়েছে। দেশব্যাপী টিকাকরণ অভিযানের অঙ্গ হিসেবে আজ ১০৫ তম দিনে সন্ধে ৮টা পর্যন্ত প্রাথমিক তথ্য অনুযায়ী ১৫ কোটি ৪৮ লক্ষ ৫৪ হাজার ৯৬টি টিকার ডোজ দেওয়া হয়েছে। এরমধ্যে, ৯৪ লক্ষ ১০ হাজার ৮৯২ জন স্বাস্থ্যকর্মী প্রথম ডোজ এবং ৬২ লক্ষ ৪০ হাজার ৭৭ জন স্বাস্থ্যকর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ২৫ লক্ষ ৪৮ হাজার ৯২৫ জন কর্মী প্রথম ডোজ এবং ৬৮ লক্ষ ১১ হাজার ৮২৪ জন কর্মী দ্বিতীয় ডোজ পেয়েছেন। এছাড়াও ৪৫-৬০ বছর বয়সী ৫ কোটি ২৬ লক্ষ ৫৩ হাজার ৭৭ জন ব্যক্তি প্রথম ডোজ এবং ৩৭ লক্ষ ৫৯ হাজার ৯৪৮ জন ব্যক্তি দ্বিতীয় ডোজ পেয়েছেন। একই ভাবে, ৬০ বছরের বেশি বয়সী ৫ কোটি ২৩ লক্ষ ৫১ হাজার ৩১৩ জন প্রথম ডোজ এবং ১ কোটি ১০ লক্ষ ৭৮ হাজার ৪০ জন দ্বিতীয় ডোজ পেয়েছেন।
দেশে আজ সন্ধে ৮টা পর্যন্ত ২৬ লক্ষ ৮ হাজার ৯৪৮টি টিকার ডোজ দেওয়া হয়েছে। কোভিড টিকাকরণ অভিযানের ১০৫তম দিনে ১৪ লক্ষ ৭৭ হাজার ৩০৯জন প্রথম ডোজ এবং ১১ লক্ষ ৩১ হাজার ৬৩৯ জন দ্বিতীয় ডোজ পেয়েছেন। মোট টিকাকরণের চূড়ান্ত প্রতিবেদন আজ মধ্যরাত্রীর পর সম্পূর্ণ হবে।
SC/BD/AS/
(Visitor Counter : 98
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণের সংখ্যা ১৯১ কোটি ৩৭ লক্ষ ছাড়িয়েছে
১২ থেকে ১৪ বছর বয়সীদের ৩ কোটি ১৭ লক্ষের বেশি টিকার প্রথম ডোজ দেওয়া হয়েছে
দেশে সুস্পষ্ট ভাবে করোনায় আক্রান্তের সংখ্যা বর্তমানে ১৭ হাজার ৩১৭
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ২০২
জাতীয় স্তরে সুস্থতার হার বর্তমানে ৯৮.৭৪ শতাংশ
সাপ্তাহিক-ভিত্তিতে আক্রান্তের হার বর্তমানে ০.৫৯ শতাংশ
নতুন দিল্লি, ১৬ মে, ২০২২
দেশে কোভিড-১৯ টিকাকরণের সংখ্যা ১৯১ কোটি ৩৭ লক্ষ ৩৪ হাজার ৩১৪ ছাড়িয়েছে। ১২ থেকে ১৪ বছর বয়সীদের কোভিড-১৯ টিকাকরণ গত ১৬ মার্চ থেকে শুরু হয়েছে। এখনও পর্যন্ত এই বয়সী শিশুদের ৩ কোটি ১৭ লক্ষ ৮৯ হাজার ৭৯৫টি টিকার ডোজ দেওয়া হয়েছে। একই ভাবে ১৮ থেকে ৫৯ বছর বয়সীদের কোভিড-১৯ প্রিকশন ডোজ দেওয়া গত ১০ই এপ্রিল থেকে শুরু হয়েছে।
আজ সকাল ৭-টা পর্যন্ত পাওয়া প্রাথমিক তথ্যানুযায়ী মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৪,০৬,১৪৭
|
|
দ্বিতীয় ডোজ
|
|
১,০০,২৯,৭৪৬
|
|
প্রিকশন ডোজ
|
|
৫০,২৭,১১১
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৪,১৭,৬৪১
|
|
দ্বিতীয় ডোজ
|
|
১,৭৫,৬৫,৪৩৯
|
|
প্রিকশন ডোজ
|
|
৮১,৭৯,২৯৮
|
|
১২-১৪ বছর বয়সী
|
|
প্রথম ডোজ
|
|
৩,১৭,৮৯,৭৯৫
|
|
দ্বিতীয় ডোজ
|
|
১,২১,৫৫,৯৬০
|
|
১৫-১৮ বছর বয়সী
|
|
প্রথম ডোজ
|
|
৫,৮৯,৭৮,৬০২
|
|
দ্বিতীয় ডোজ
|
|
৪,৪০,২৯,৬১৭
|
|
১৮-৪৪ বছর বয়সী
|
|
প্রথম ডোজ
|
|
৫৫,৬৫,৯৪,৩০৯
|
|
দ্বিতীয় ডোজ
|
|
৪৮,৪৮,০৮,৮১২
|
|
প্রিকশন ডোজ
|
|
৪,২০,৬৩৩
|
|
৪৫-৫৯ বছর বয়সী
|
|
প্রথম ডোজ
|
|
২০,৩১,৪২,০৫৯
|
|
দ্বিতীয় ডোজ
|
|
১৮,৯৬,৪৬,৩২৪
|
|
প্রিকশন ডোজ
|
|
১০,০৬,৯৪৭
|
|
৬০ বছরের বেশি বয়সী
|
|
প্রথম ডোজ
|
|
১২,৭০,১৪,৫৫৪
|
|
দ্বিতীয় ডোজ
|
|
১১,৮২,১০,৪২৯
|
|
প্রিকশন ডোজ
|
|
১,৬৩,১০,৮৯১
|
|
প্রিকশন ডোজ
|
|
৩,০৯,৪৪,৮৮০
|
|
মোট
|
|
১,৯১,৩৭,৩৪,৩১৪
দেশে সুস্পষ্ট ভাবে করোনায় আক্রান্তের সংখ্যা বর্তমানে ১৭ হাজার ৩১৭, যা মোট আক্রান্তের ০.০৪ শতাংশ।
একই ভাবে জাতীয় স্তরে সুস্থতার হার ৯৮.৭৪ শতাংশ।
দেশে গত ২৪ ঘণ্টায় সুস্থ হয়েছেন ২ হাজর ৫৫০ জন। এরফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৪ কোটি ২৫ লক্ষ ৮২ হাজার ২৪৩।
দেশে গত ২৪ ঘন্টায় নতুন করে আক্রান্তের সংখ্যা ২ হাজার ২০২।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ২ লক্ষ ৯৭ হাজার ২৪২টি কোভিড নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৮৪ কোটি ৪১ লক্ষ ৩৪ হাজার ১৫৬।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার বর্তমানে ০.৫৯ শতাংশ এবং দৈনিক-ভিত্তিতে আক্রান্তের হার ০.৭৪ শতাংশ।
CG/BD/AS/
কেন্দ্রীয়মন্ত্রিসভা
কৃষি ও সহযোগী ক্ষেত্রে ভারত ও ফিজির মধ্যে পারস্পরিক সহায়তার লক্ষ্যে মউ স্বাক্ষরে মন্ত্রিসভার অনুমোদন
নতুন দিল্লি, ৩ মার্চ, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা ভারতের কৃষি ও কৃষক কল্যাণ মন্ত্রক এবং ফিজির কৃষি মন্ত্রকের মধ্যে কৃষি ও সংশ্লিষ্ট ক্ষেত্রে পারস্পরিক সহায়তা গড়ে তোলার লক্ষ্যে সমঝোতাপত্র বা মউ স্বাক্ষরে অনুমতি দিয়েছে।
ভারত ও ফিজির মধ্যে কৃষি ও সহযোগিতা ক্ষেত্রে পারস্পরিক সহযোগিতার লক্ষ্যে স্বাক্ষরিত এই সমঝোতাপত্রের বৈশিষ্টগুলি নিম্নরূপ –
• গবেষক, বিজ্ঞান বিশেষজ্ঞ, সংশ্লিষ্ট ক্ষেত্রের বিশেষজ্ঞ এবং কারিগরি প্রশিক্ষক বিনিময় ;
• প্রযুক্তি হস্তান্তর ;
• কৃষি ক্ষেত্রে উন্নয়নের জন্য পরিকাঠামোর উন্নতি;
• সেমিনার ও কর্মশিবিরের মাধ্যমে আধিকারিক ও কৃষকদের প্রশিক্ষণ দিয়ে মানবসম্পদের বিকাশ ;
• দুই দেশের বেসরকারি ক্ষেত্রের মধ্যে যৌথ উদ্যোগের প্রসার ঘটানো;
• কৃষিজ পণ্যের বিপণন এবং মূল্য সংযোজন / তৃণমূল স্তরে কৃষিজ পণ্যের প্রক্রিয়াকরণের ক্ষেত্রে বিনিয়োগ বাড়ানো;
• কৃষি ক্ষেত্রের সমস্ত বিষয়ে দক্ষতা বাড়ানো;
• বিপণনের সুবিধা বাড়িয়ে কৃষিজ পণ্যের প্রত্যক্ষ লেনদেনের প্রসার ঘটানো;
• গবেষণাধর্মী প্রস্তাব রূপায়ণ ও কার্যকর করার ক্ষেত্রে যৌথভাবে পরিকল্পনা প্রনয়ণ তথা আধুনিক পন্থা-পদ্ধতির প্রয়োগ;
• দুই দেশের পারস্পরিক সহমতের ভিত্তিতে সহযোগিতার বিভিন্ন ক্ষেত্রে ইন্দো-ফিজি কর্মীগোষ্ঠী গঠন।
এই সমঝোতাপত্র অনুযায়ী একটি যৌথ কর্মীগোষ্ঠী গঠন করা হবে। এই কর্মীগোষ্ঠী দুই দেশের রূপায়ণকারী কর্তৃপক্ষগুলির মাধ্যমে সমঝোতাপত্রের লক্ষ্য পূরণের উদ্দেশ্যে প্রয়োজনীয় কর্মপন্থা প্রনয়ণ ও তার রূপায়ণের কাজকর্ম পরিচালনা করবে। প্রতি ২ বছরে একবার করে ভারতে ও ফিজিতে এই কর্মীগোষ্ঠীর বৈঠক আয়োজিত হবে।
দুই দেশের মধ্যে সমঝোতাপত্র স্বাক্ষরের দিন থেকেই এটি কার্যকর হবে এবং ৫ বছর মেয়াদে তা রূপায়িত হবে।
তথ্যওসম্প্রচারমন্ত্রক
প্রসার ভারতীর ডিজিটাল অগ্রগতিতে উত্তর-পূর্ব শক্তি যোগাচ্ছে
নয়াদিল্লি, ২১ সেপ্টেম্বর, ২০২১
রাজস্ব-নির্ভর অগ্রগতির পরিবর্তে সার্বিক বিকাশের ওপর জোর দিয়ে ভারতীয় ডিজিটাল মাধ্যম ক্ষেত্রে প্রসার ভারতীর ডিজিটাল নেটওয়ার্ক উপযুক্ত জায়গা করে নিয়েছে। গণসম্প্রচারকের দায়িত্বপালন করার সঙ্গে সঙ্গে প্রসার ভারতীর ডিজিটাল প্ল্যাটফর্মগুলি উত্তর-পূর্বের প্রত্যন্ত অঞ্চলে উল্লেখযোগ্য মাইলফলক স্পর্শ করেছে। এই প্ল্যাটফর্মগুলিতে দর্শক সংখ্যা ২২ কোটিরও বেশি এবং ইউটিউবে গ্রাহক সংখ্যা ১০ লক্ষেরও বেশি।
সম্প্রতি আরও একটি উল্লেখযোগ্য সাফল্য হিসাবে দূরদর্শনের আইজল চ্যানেলের ইউটিউবে গ্রাহক সংখ্যা ১ লক্ষ ছাড়িয়েছে। টেলিনাটক, টেলিফিল্ম ও চলচ্চিত্রের মতো আকর্ষণীয় অনুষ্ঠান সম্প্রচারের ফলেই গ্রাহক ও দর্শক সংখ্যা উভয়েই বেড়েছে।
উত্তর-পূর্বে দূরদর্শন ও আকাশবাণীর একাধিক ট্যুইটার হ্যান্ডেলে ফলোয়ারের সংখ্যা কয়েক হাজার। এমনকি, অনেকেরই ট্যুইটার থেকে ব্লু-টিক ভ্যারিফিকেশন রয়েছে।
দূরদর্শন মিজোরাম, দূরদর্শন গুয়াহাটি, দূরদর্শন শিলং এবং আকাশবাণীর উত্তর-পূর্ব সম্প্রচার পরিষেবার ইউটিউব নিউজ চ্যানেলগুলি গ্রাহক-ভিত্তি চোখে পড়ার মতো। মিজোরাম ডিডি নিউজ চ্যানেলটি গ্রাহক-ভিত্তির দিক থেকে সবার উপরে রয়েছে।
উত্তর-পূর্বে প্রসার ভারতীর অধিকাংশ চ্যানেলের ডিজিটাল দর্শক রয়েছেন এবং ঘণ্টার পর ঘণ্টা এই চ্যানেলগুলি দেখা হয়েছে। তালিকায় সবার উপরে রয়েছে মণিপুরের দূরদর্শন ও আকাশবাণী চ্যানেল।
CG/BD/SB
(Visitor Counter : 127
স্বাস্থ্যওপরিবারকল্যাণমন্ত্রক
নতুন করে যক্ষ্মা রোগের সংক্রমণ ছড়িয়ে পড়া রুখতে বিশ্ব স্বাস্থ্য সংস্থা -র দক্ষিণ-পূর্ব এশীয় অঞ্চলের উচ্চ পর্যায়ের বৈঠকে ডাঃ ভারতী পাওয়ারের উদ্বোধনী ভাষণ
নয়াদিল্লি, ২৬ অক্টোবর, ২০২১
নতুন করে যক্ষ্মা রোগের সংক্রমণ ছড়িয়ে পড়া রুখতে
বিশ্ব স্বাস্থ্য সংস্থা -র দক্ষিণ-পূর্ব এশীয় অঞ্চলে উচ্চ পর্যায়ের বৈঠকে কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডাঃ ভারতী পাওয়ার উদ্বোধনী ভাষণ দিয়েছেন ।
ভাষণে কেন্দ্রীয় প্রতিমন্ত্রী জানান, দক্ষিণ-পূর্ব এশিয়ার ৬টি অঞ্চলের যক্ষ্মা রোগের সংক্রমণ সবচেয়ে বেশি। তিনি বলেন, বহু শতাব্দী ধরে বিশ্বের অধিকাংশ মানুষের মৃত্যুর অন্যতম কারণ হ’ল এইচআইভি/এইডস্ এবং ম্যালেরিয়া। পরিসংখ্যান অনুযায়ী, দেখা গেছে আর্থিক অনটনের কারণে এবং কর্মহীনতার জন্য যক্ষ্মা রোগে বহু মানুষের মৃত্যু হয়েছে। যক্ষ্মা রোগের ওপর কোভিড-১৯ এর প্রভাব প্রসঙ্গে বলতে গিয়ে শ্রীমতী পাওয়ার আরও জানান, গত বছর সমগ্র বিশ্ব কোভিড মহামারীর উত্থান প্রত্যক্ষ করেছে। এই মহামারীর জেরে মানুষের জীবন, অর্থনীতি এবং স্বাস্থ্য ক্ষেত্রে প্রভাব পড়েছে। মাত্র কয়েক মাসের মধ্যে এই মহামারী উত্থানের ফলে যক্ষ্মা রোগের বিরুদ্ধে লড়াইয়ের অগ্রগতি খানিকটা থমকে গেছে। তিনি জানান, এই মহামারী সাধারণ মানুষকে অনেক শিক্ষা দিয়ে গেছে। এই শিক্ষা থেকে যক্ষ্মা রোগ নির্মূলে প্রয়াস চালিয়ে যেতে হবে।
তিনি যক্ষ্মা রোগ নির্মূলে রাজনৈতিক প্রতিশ্রুতির প্রসঙ্গ তুলে ধরেন। শ্রীমতী পাওয়ার আরও জানান, ভারত ও ইন্দোনেশিয়ার মতো দেশ বিগত বছরে এই রোগ নির্মূলে আর্থিক সাহায্যের পরিমাণ বৃদ্ধি করেছে। পাশাপাশি, এই যক্ষ্মা রোগে আক্রান্ত রোগীদের অনুসন্ধান, চিকিৎসা, প্রতিরোধমূল ব্যবস্থাপনা এমনকি মানসিক-সামাজিক সহায়তা প্রদানেরও ব্যবস্থা করা হয়েছে। কেন্দ্রীয় প্রতিমন্ত্রী যক্ষ্মা রোগ নির্মূলে ২০১৭ সালের মার্চ মাসে দক্ষিণ-পূর্ব এশিয়া অঞ্চলের সদস্য দেশগুলির ‘কার্যকরি পদক্ষেপের আহ্বান’ শীর্ষক কৌশল বাস্তবায়নের উপর জোর দেন। দক্ষিণ-পূর্ব এশীয় অঞ্চলে যক্ষ্মা রোগ নির্মূলে প্রতিরোধমূলক ব্যবস্থাপনা, চিকিৎসা পরিষেবার উন্নতি এবং অপুষ্টি মোকাবিলা সহ সামাজিক সুরক্ষা ব্যবস্থাপনাকে শক্তিশালী করার আহ্বান জানান তিনি। এদিনের বৈঠকে হু-র মহাসচিব ডাঃ ট্রেডস আধানাম ঘ্রেব্রেসাস সহ অন্যান্য শীর্ষ আধিকারিকরা উপস্থিত ছিলেন।
CG/SS/SB
(Visitor Counter : 362